[{"text_idx": "#000002", "text": "Mae blwyddyn wedi mynd heibio ers i Gwelliant Cymru (Iechyd Cyhoeddus Cymru) greu cwrs fideo hunangymorth rhad ac am ddim ar-lein i bawb yng Nghymru dros 16 mlwydd oed. Mae\u2019r cwrs Bywyd ACTif wedi helpu pobl i gymryd mwy o reolaeth fel bod bywyd o ddydd i ddydd yn llai o straen ac yn fwy o hwyl."}, {"text_idx": "#000003", "text": "Dyluniwyd y cwrs fideo pedair rhan gan yr Athro Neil Frude i rannu ffyrdd ymarferol ac effeithiol o ddelio a\u0302 meddyliau a theimladau a allai fod yn achosi trallod. Dywedodd ei fod wedi derbyn llawer iawn o adborth cadarnhaol ers y lansiad flwyddyn yn o\u0302l, \u201cMae wedi bod yn ffantastig ein bod wedi gallu creu\u2019r cwrs hwn ar ffurf cyfres fer o fideos ar-lein fel y gall rhagor o bobl gael mynediad ato i ddysgu sut i deimlo\u2019n fwy hapus ac o dan lai o straen. Maent wedi bod yn boblogaidd iawn a bu llawer o sylwadau cadarnhaol, sy\u2019n helpu i ddangos bod galw am y math hwn o gymorth.\u201d"}, {"text_idx": "#000004", "text": "Mae enghreifftiau o adborth ar gyfer y cwrs fideo ar-lein yn cynnwys:"}, {"text_idx": "#000005", "text": "\u201cGalla i ddweud a\u0302\u2019m llaw ar fy nghalon bod y cwrs Bywyd ACTif wedi newid fy mywyd. Rydw i\u2019n berson gwahanol ac, erbyn hyn, rydw i\u2019n gallu ymdopi ag unrhyw ofid neu unrhyw beth na alla i ei reoli yn llawer gwell. Diolch o galon.\u201d"}, {"text_idx": "#000007", "text": "Gall unrhyw un gael mynediad at y cwrs yn rhad ac am ddim ar unrhyw adeg drwy ymweld a\u0302 gwefan Iechyd Cyhoeddus Cymru. Rhannwch hyn gyda'ch ffrindiau, cydweithwyr, teulu a chysylltiadau perthnasol."}]